בכמה ספרים כתבו בשם הגר"א יישוב מחודש לדברי הגמרא, כוונת האמוראים לאמורא אשר שמו אנא, מספר חוקרים כתבו על דבריו שלגודל ענוותנותו של אמורא זה לא נמצא לו זכר בתלמוד.
ביאורים נוספים.
הנצי"ב טען שרב יוסף התכוון להנהגה שלא בגסות, הרב שמעון לפיד ביאר שהתכוון לויתור על מעמד מה שרב יוסף עשה כשויתר על ראשות הישיבה, השפת אמת ביאר שהתכוון להגיד שהם אוחזים במידה זו וודאי שיש עוד רבים כמותם, בדרך זו ביאר גם הרב אהרון היימן, הרב חיים ברלין ביאר שאמרו לשונה המשנה שהם יודעים שהוא עניו, הרב יהודה יודיל אפשטיין סבר שענוה פירושה סובלנות, יש שפירשו שאין זו גאווה אלא הכרה בערך עצמו, הרב אהרון הירץ ביאר שזוהי ענוותנותו שסבר שלא בטלה הענווה מפני יש הרבה אנשים המעריכים אותו אף על פי שאינו ראוי לכך, הראי"ה קוק סבר שזהו השמינית שבשמינית של גאווה שתלמיד חכם מחויב בה, הרב בצלאל זאב שפרן, ביאר שטענו שרבי יהודה הנשיא לא היה עניו מפני שאומר במשנה, "אומר אני", וזה לא דרך ענווה, פירושים רבים אחרים ניתנו למימרא זו בספרי המפרשים.
"אנא" בסוגיות נוספות.
בעקבות פירושו של הגר"א מספר אחרונים ביארו עם דבריו סוגיות נוספות:
מכחישי השמועה.
המהרי"ל דיסקין פקפק בשמועה זו וטען שלא יצאה מפי הגר"א, יעקב שמואל שפיגל טען אף הוא כן.
זיהויים שונים.
מספר זיהויים נמצאו בספרות לרבי אנא, רב אינא או רב איניא המוזכר בירושלמי מספר פעמים, או רבי איניא בר סיסי, יש שזיהו את אנא בסיפור המוזכר בירושלמי חלה (א ג) שרבי יונה שאל אלמוני שאלה ונענה "אף אנא סובר כן" ומפני חיסרונו של השואל יש שהסיקו שהוא אנא, רב יצחק לנדא בספרו לשמוע בלמודים זיהה אותו כרב עינא המוזכר בחולין (פד:) כאדם שלא משיב על חרפתו.
שורש 188
שורש 188, או גוּ בּוּ (בסינית: 骨部, פיניין: Gǔ bù) הוא השורש המאה שמונים-ושמונה של הכתב הסיני. פירושו "עצם", והוא אחד מתוך 8 (מתוך סך הכל 214 שורשי הקאנגשי) שורשים המורכבים מעשרה קווים.
במילון קאנגשי יש 185 תווים (מתוך 49,030) שניתן למצוא תחת שורש זה.
רוג'ום נבי שועייב
רוג'ום נבי שועייב (בערבית: رجم النبي شعيب; בתרגום מילולי: גל האבנים של הנביא שועייב) הוא רוגם, מעגל אבנים ומונומנט מגליתי עתיק הממוקם בצלע גבעה סמוך לקיבוץ פָּרוֹד שבגליל העליון.
נפח המונומנט מוערך בכ-14,000 מטרים מעוקבים, ואורכו כ-150 מטרים, מה שהופך אותו לאובייקט הנראה בתמונות לוויין.
הנביא שועייב מזוהה לעיתים כיתרו המדייני המוזכר בתנ"ך. לשועייב מקום מרכזי בדת הדרוזית, שם הוא נחשב לאב קדמון, לנביא ולמייסד רוחני. על פי המסורת הדרוזית, נבי שועייב רצה לבנות את ביתו במקום זה לאחר שהגיע מארץ מדיין, אך לאחר שאסף הרבה אבנים ניגש למעיין למרגלות הגבעה ומצא שם פגר חזיר, מה שגרם לו להמשיך בנדודיו ולהשתקע בסוף במקום בו לבסוף נקבר. ישנן גם מסורות הטוענות כי בזמן שלא היה ניתן להגיע לקברו של הנביא, היו הדרוזים עומדים על ההריסות ברוג'ום נבי שועייב וצופים למתחם הקבר.
היסטוריה.
כלים מתקופת הברונזה שנמצאו בסמוך לאתר גרמו לחוקרים לתארך את המונומנט לשנים 3050–2650 לפני הספירה, קדום לפירמידות במצרים.
על אף שקיומו של האתר היה ידוע, רוב הארכאולוגים האמינו שהמונומנט הוא חלק מחומה עתיקה, ועל כן הוא נחקר רק מעט.
בשנת 2014 גילה עידו וכטל, סטודנט באוניברסיטה העברית, כי המונומנט הוא מבנה בפני עצמו, וכי אינו חלק מחומה. לדעתו, צורת המונומנט, שמרוחק כ-29 קילומטרים מהעיירה הקדומה "בית ירח", נועדה לחקות את הירח. העיירה הייתה מרכז מסחרי חשוב בעת מצרים העתיקה. באזור נמצאו מבנים דומים נוספים.
אנורכיה
אנורכיה (נקראת גם אנורכידיזם או אנורכיזם) היא הפרעה בהתפתחות המין שבה אדם עם קריוטיפ XY, המתאים לרוב לזכר, נולד ללא אשכים. תוך מספר שבועות מההפריה, העובר מפתח בלוטות דם ראשוניות (אשכים), המייצרות הורמונים האחראים על התפתחות מערכת הרבייה. אם האשכים לא יתפתחו תוך שמונה שבועות, התינוק יפתח איברי מין נקביים (ראה תסמונת סוויר). אם האשכים מתחילים להתפתח אך אובדים או מפסיקים לתפקד בין שמונה ל-10 שבועות, לתינוק יהיו איברי מין מעורפלים כשהוא ייוולד. עם זאת, אם האשכים יאבדו לאחר 14 שבועות, לתינוק יהיו איברי מין זכריים חלקיים עם היעדר בולט של בלוטות המין.
טיפול.
הטיפול כולל תוספת אנדרוגן (טסטוסטרון) להחלת התבגרות מלאכותית, השתלת אשכים תותבים ותמיכה פסיכולוגית. דיספוריה מגדרית עלולה לגרום לאנשים אנורכיים שנולדים כזכר וגדלים כגברים אף על פי שהם חסרים את ההורמונים הגבריים הדרושים במהלך ההתפתחות לפני הלידה, הילדות וההתבגרות. אנשים אנורכיים שיש להם זהות נשית עשויים לקבל אסטרוגן בלבד במקום טסטוסטרון, מכיוון שאין צורך בחוסמי אנדרוגנים בגלל היעדר בלוטות המין.
טרמינולוגיה.
שמות אחרים לאנורכיה כוללים:
קופסה שחורה (סרט צרפתי)
קופסה שחורה (בצרפתית: Boîte noire) הוא סרט צרפתי שכתב וביים יאן גוזלן, שיצא לאקרנים בשנת 2021.
עלילה.
מתייה וסור הוא סוכן של המשרד לחקירות וניתוח בטיחות התעופה אזרחית (BEA). הוא נשוי לנעמי, שגם היא עובדת בתחום האווירונאוטיקה. ה-BEA אחראי לחקירת אסון תעופה חריג וחסר תקדים: התרסקות טיסת דובאי - פריז באזור בלו (Belleux), בהרי האלפים בסבואה עילית. 300 איש ו-16 אנשי צוות היו על המטוס, מטוס אטריאן-800, מטוס ארוך טווח חדש של חברת התעופה אירופה איירליינס, שאף אחד מהם לא שרד את התאונה. הסיבות לאסון אינן ידועות. לאחר מכן, ה-BEA מנתחת בקפידה את הקופסאות השחורות של המטוס במחסניה בנמל התעופה לה בורז'ה. כשהוא מושבת לראשונה על ידי הממונה עליו, מתייה משתלט על המשימה לאחר היעלמותו המסתורית של האחרון, ממש בתחילת החקירה. כאקוסטיקאי ברמה גבוהה, הצעיר יוצא למסלול אישי ומסקנותיו מובילות לתרחיש התרסקות מטריף, שנראה שהוא היחיד שבאמת מאמין בו.
ברבי (סרט)
ברבי (באנגלית: Barbie) הוא סרט קומדיה רומנטית שמבוים ונכתב על ידי הקולנוענית גרטה גרוויג בשיתוף פעולה עם בעלה, נואה באומבך. הסרט מתבסס על דמותה של ברבי, בובת הפלסטיק שנוצרה על ידי חברת הצעצועים האמריקאית "מאטל".
הסרט עתיד לעלות לאקרנים ב-21 ביולי 2023.
הפקה.
פיתוח.
פיתוחו של סרט המבוסס על דמותה של בובת הברבי החל באפריל 2014, כאשר נמסר על שיתוף פעולה בין חברת "מאטל" לסרטי סוני עבור הפקת הפרויקט, ועל שכירתה של התסריטאית ג'ני ביקס לכתיבת התסריט ושל המפיקים לורי מקדונלד וולטר פ. פארקס להפקת הסרט. צילומי הסרט התעתדו להתחיל עד סוף השנה. במרץ 2015, נמסר כי התסריטאית דיאבלו קודי תשכתב את התסריט, ועל הצטרפותה של איימי פסקל לצוות ההפקה. בשלב מאוחר יותר, סרטי סוני החליטו שוב לשכתב את התסריט ושכרו למלאכה את לינדזי באר, ברט וי. רויאל והילרי וינסטון.
בדצמבר 2016, נודע כי השחקנית איימי שומר נכנסה למשא ומתן על גילום התפקיד הראשי. במרץ 2017, עקב התנגשויות בלוח הזמנים שלה עם תחילת הצילומים, שהתעתדו להתחיל ביוני 2017, שומר עזבה את הפקת הסרט. ביולי 2017, נמסר כי המפיקים מעוניינים ללהק את אן האת'וויי לגילום דמותה של ברבי, ושאוליביה מילץ' נשכרה לשכתב את התסריט ושמתנהל משא ומתן עם הבמאית אלת'ה ג'ונס על מלאכת בימוי הסרט. במרץ 2018, ג'ונס נשכרה למלאכת הבימוי, אולם באוקטובר 2018, פג תוקפן של זכויות ההפקה של סרטי סוני, ועברו לאולפני "האחים וורנר". עם מעבר זכויות ההפקה, מרגו רובי נכנסה למשא ומתן על גילום דמותה של ברבי. ליהוקה של רובי אושר ביולי 2019, כאשר נמסר כי גרטה גרוויג ובעלה, נואה באומבך יהיו אמונים על כתיבת התסריט, וכי המפיקים מעוניינים כי גרוויג תהיה אמונה במקביל על בימוי הסרט.
קדם הפקה.
ביולי 2021, נמסר רשמית כי גרוויג תביים את הסרט, וכי הצילומים עתידים להתחיל בתחילת שנת 2022 באולפני האחים וורנר, ליבסדן. באוקטובר 2021, אושר כי ראיין גוסלינג יגלם את דמותו של קן, בן זוגה של ברבי. בפברואר 2022, נמסר על ליהוקם של אמריקה פררה, סימו ליו וקייט מקינון, ובמרץ 2022 נמסר על ליהוקן של אריאנה גרינבלט, אלכסנדרה שיפ ואמה מקי. באפריל 2022, נמסר רשמית על צוות השחקנים המלא של הסרט.
צילומים.
במרץ 2022, נמסר כי צילומי הסרט החלו ומתקיימים באולפני האחים וורנר, ליבסדן.
הפצה.
ב-26 באפריל 2022, נמסר כי הסרט עתיד לעלות לאקרנים ב-21 ביולי 2023.
משבר מניות הבנקים (ישראל, 1983)
זכויות להט&quot;ב בתאילנד
לסביות, הומואים, טרנסג'נדרים וביסקסואלים (להט"ב) בתאילנד מתמודדים עם אתגרים משפטיים שאינם נתקלים בהם תושבים הטרוסקסואלים. הומוסקסואליות גברית ונשית חוקית במדינה, אם כי משקי בית בראשות זוגות חד-מיניים אינם זכאים לאותן הכרות משפטיות העומדות לרשות זוגות הטרוסקסואלים. על פי סקר מ-2018, כ-8 אחוזים מהאוכלוסייה התאילנדית, המוגדרים כחמישה מיליון איש, נחשבים כחלק מקהילת הלהט"ב.
בשנת 2013 הצהיר בנגקוק פוסט כי "אף על פי שתאילנד נתפסת כאזור תיירותי לזוגות חד מיניים, המציאות עבור המקומיים היא שהחוק, ולעיתים קרובות הרגשות הציבוריים, אינם כל כך ליברלים". דו"ח משנת 2014 מאת הסוכנות לפיתוח בינלאומי של ארצות הברית ותוכנית הפיתוח של האו"ם הצהיר כי חברי קהילת הלהט"ב התאילנדית "עדיין נתקלים באפליה המשפיעה על זכויותיהם החברתיות והזדמנויות בתעסוקה אף על פי שרשות התיירות מקדמת את תאילנד כמדינה ידידותית עבור להט"ב".